קיירי אירווינג

קיירי אנדרו אירווינג (באנגלית: Kyrie Andrew Irving; נולד ב-23 במרץ 1992) הוא כדורסלן אמריקאי, יליד אוסטרליה, המשחק בעמדות הגארד בקבוצת דאלאס מאבריקס מליגת ה-NBA, וכן בנבחרת ארצות הברית. ידוע ביכולת הכדרור שלו ובשליטתו בכדור. אירווינג נולד במלבורן שבאוסטרליה בעת שאביו, דרדריק אירווינג, שהיה כדורסלן אף הוא, ומדורג שני בכל הזמנים ברשימת קלעי קבוצתה של אוניברסיטת בוסטון, שיחק בליגה המקומית. אימו אליזבת, שהייתה חצי אינדיאנית וגדלה בדקוטה בשבט סו, נפטרה כשהיה בן ארבע. אירווינג שיחק במשך שנתיים בתיכון במונטקלייר שבניו ג'רזי ורשם ממוצעים מרשימים של 26.5 נקודות, 10.6 ריבאונדים, 4.8 אסיסטים ו-3.6 חטיפות כדור למשחק, בטרם עבר לשחק בבית ספר אחר. לאחר סיום לימודיו התיכוניים החל אירווינג לשחק במדי אוניברסיטת דיוק תחת המאמן מייק ששבסקי. מעט לאחר תחילת לימודיו, זומן אירווינג לנבחרת ארצות הברית הצעירה עימה זכה באליפות פיב"א אמריקה עד גיל 18. בעונת ה"פרשמן" שלו שיחק אירווינג 11 משחקים בלבד בהם רשם 17.5 נקודות ו-4.3 אסיסטים בממוצע, אך החמיץ את יתר 26 המשחקים בשל פציעה בבוהן. לאחר שנה אחת בלבד באוניברסיטה, העמיד עצמו אירווינג לבחירה בדראפט ה-NBA, ונבחר כבר בבחירה הראשונה בדראפט על ידי קליבלנד קאבלירס. עם פתיחת עונת הרוקי שלו, בעונת 2011/2012 המקוצרת בשל שביתת השחקנים, קיבל אירווינג ממאמנו ביירון סקוט הזדמנות לפתוח בחמישייה ונבחר לתואר הרוקי המצטיין במזרח בחודשים ינואר ופברואר, לאחר שהוביל את קלעי קבוצתו לצידו של אנטואן ג'יימיסון. אירווינג נבחר גם להשתתף במשחק האולסטאר לשחקני השנה הראשונה והשנייה, בו נבחר לשחקן המצטיין לאחר שקלע שמונה שלשות ללא החטאה. את עונת הבכורה שלו בקליבלנד סיים אירווינג כקלע המוביל של קבוצתו עם 18.5 נקודות למשחק וכמוסר האסיסטים המצטיין שלה עם 5.4 למשחק, ובסיום העונה נבחר לתואר רוקי השנה ב-NBA. בעונת 2012/2013, עונתו השנייה בליגה, המשיך אירווינג להיות השחקן המוביל בקליבלנד. הוא החמיץ כשלושה שבועות בשלב מוקדם של העונה בעקבות פציעה באצבע המורה, אך כבר במשחקו השני לאחר החזרה מהפציעה רשם שיא קריירה כשקלע 41 נקודות מול ניו יורק ניקס, והיה לשחקן הצעיר ביותר שקולע 40 נקודות במדיסון סקוור גארדן.‏ הוא נבחר במהלך העונה בפעם הראשונה להשתתף במשחק האולסטאר של ה-NBA, ואף לקח חלק בתחרות השלשות במסגרת סוף-שבוע האולסטאר ב-NBA, אותה ניצח כשגבר על מאט בונר בשלב האחרון. הוא סיים את העונה כקלעי המצטיין של קבוצתו עם 22.5 נקודות למשחק, אך לא הצליח להעפיל עם קליבלנד אל משחקי הפלייאוף. בעונת 2013/2014 המשיך אירווינג להיות השחקן המרכזי של קבוצתו. הוא נבחר למשחק האולסטאר פעם נוספת ואף נבחר לשחקן המצטיין של המשחק כשקלע 31 נקודות וחילק 14 אסיסטים. הוא שבר במהלך העונה שיא קריירה אישי כשקלע 44 נקודות מול שארלוט בובקאטס, ורשם את הטריפל דאבל הראשון בקריירה מול יוטה ג'אז. לקראת עונת 2014/2015 פוטר מאמן הקבוצה, מייק בראון ותחתיו מונה דייוויד בלאט. לקבוצה שב גם לברון ג'יימס, והצטרף קווין לאב. במהלך העונה קבע אירווינג שיא קריירה כשקלע 55 נקודות מול פורטלנד טרייל בלייזרס, בהן שיא מועדון של 11 שלשות. בהמשך העונה שיפר את שיאו זה, כשקלע 57 נקודות, בהן שבע שלשות ללא החטאה, כולל שלשת שוויון בשנייה האחרונה של הזמן החוקי, בניצחון על סן אנטוניו ספרס בהארכה. בעונת 2016 אירווינג ולברון ג'יימס הביאו לקליבלנד אליפות ראשונה בכדורסל (וראשונה מאז 1964 בכל ענף ספורט). ב-30 באוגוסט 2017 הועבר אירווינג לבוסטון סלטיקס במסגרת טרייד שבו הועברו לקליבלנד אייזיאה תומאס, ג'יי קראודר, אנטה ז'יז'יץ' ובחירות דראפט ב-2018 ו-2020. לקראת סיום עונתו הראשונה בבוסטון, במרץ 2018, נפצע בברכו השמאלית ונאלץ להחמיץ את המשך העונה. על אף היעדרותו של אירווינג העפילו הסלטיקס בפלייאוף עד לגמר המזרח, בו הפסידו לקאבלירס. ב-7 ביולי 2019 חתם על חוזה בברוקלין נטס ב-20 בפברואר פרסמה ברוקלין כי אירווינג עבר ניתוח בכתפו, ועל כן ייאלץ להחמיץ את כל המשך עונת 2019/2020. ב-20 משחקיו בקבוצה עד אז קלע שיא קריירה של 27.4 נקודות בממוצע למשחק. ביוני 2020 התנגד קיירי לחזרתה של הליגה, אשר הופסקה פעילותה למספר חודשים עקב מגפת הקורונה, ושמו עלה בכותרות כאיש המורד כנגד הליגה. סיבה נוספת להתנגדותו הייתה מחאות השחורים בארצות הברית, שצברו תאוצה בחודשי הקורונה עקב רצח ג'ורג' פלויד. ב-24 בספטמבר 2021 יצא אירווינג, שידוע בהכרזותיו הפומביות ובעיסוקו בתיאוריות קונספירציה, בהצהרה - בניגוד להחלטות ה-NBA והנהלת קבוצתו - שאיננו מתכונן להתחסן נגד קורונה ולכן לא יוכל להופיע במשחקי הבית של קבוצתו. ב-15 במרץ 2022 קבע אירווינג שיא קריירה בנקודות, 60, כולל 41 במחצית הראשונה, בניצחון 150–108 על אורלנדו מג'יק. אירווינג זומן לראשונה לנבחרת ארצות הברית על ידי מייק ששבסקי, מאמן הנבחרת, לקראת טורניר גביע העולם בספרד. בטורניר גילה אירווינג יכולת גבוהה והיה חלק מרכזי בנבחרתו. הוא תרם 12.1 נקודות, כולל שיא של 26 נקודות בהן שש שלשות ללא החטאה מול נבחרת סרביה במשחק הגמר. הוא סייע לנבחרתו לזכות במדליית הזהב ואף נבחר לשחקן המצטיין של הטורניר. אירווינג סייע לנבחרת לזכות במדליית זהב באולימפיאדת ריו דה ז'ניירו, והיה לשחקן הרביעי שזוכה במדליית זהב ואליפות NBA באותה שנה, אחרי לברון ג'יימס, מייקל ג'ורדן וסקוטי פיפן. לאיריווינג וחברתו לשעבר נולדה בת ב-2015 אזורי אליזבת, שמה השני ניתן לה על שם אמו המנוחה של אירווינג. לקראת עונת 17–2016 סיפר שהוא נוטה לכיוון תזונה צמחונית, הוא אף בחר לקדם טבעונות בפרסומת האחרונה שלו לחברת הנעליים נייק. בשנת 2017, אימץ אורח חיים טבעוני, ובשנת 2019 הוא פרזנטור של חברת ביונד מיט המייצרת תחליפי בשר מבוססי צמחים. באפריל 2021 הודיע אירווינג שהתאסלם וסיפר שהתחיל לצום את צום הרמדאן. אירווינג חתום על חוזה חסות עם חברת נייקי בדצמבר 2014 השיקה החברה את הנעל "קיירי1" הנושאת את שמו. בכך הפך השחקן לשחקן ה-20 בליגה המקבל נעל על שמו, והראשון מאז קווין דוראנט בשנת 2007. במהלך שלושת החודשים הראשונים הסתכמו ההכנסות ממכירות הנעליים בכ-7 מיליון דולר. ב-2022 פרסם בעמוד שלו ברשתות החברתיות קישור לסרט משנת 2018, "Hebrews to Negroes: Wake Up Black America". הפוסט עורר סערה גדולה, כולל כתבה ב-Rolling Stone בה נכתב שהסרט נחשב לאנטישמי. אירווינג השתתף בסדרת סרטוני פרסומת למשקה פפסי מקס. בפרסומות גילם את דמותו של "הדוד דרו" (Uncle Drew) – אירווינג אופר והולבש כקשיש מבוגר. בפרסומות הוא נראה מגיע למגרשי כדורסל שכונתיים ומצטרף למשחק. בתחילה הוא נראה כאדם שאינו יודע לשחק, אך אחרי כמה מהלכים הוא מתחיל להראות ביצועים של שליטה בכדור ויכולות קליעה שמשאירים את השחקנים הצעירים המומים. הסרטון הראשון צולם בניו ג'רזי והועלה לרשת במאי 2012, מאז זכה למעלה מ-41 מיליון צפיות. בסרטון השני, שצולם בשיקגו, הצטרף אל אירווינג גם קווין לאב, שהופיע מחופש גם הוא לקשיש. בנוסף, הופיע בסרטון ביל ראסל בתפקיד עצמו. באוקטובר 2013 פורסם הסרטון השלישי בסדרה בו השתתפו גם נייט רובינסון ומיה מור מליגת ה-WNBA. הסרטון האחרון בסדרה פורסם בנובמבר 2015 והשתתפו בו גם ריי אלן ובארון דייוויס. בשנת 2018 יצא סרט קולנועי על דמותו של הדוד דרו בשם "הדוד דרו", שביים צ'ארלס סטון השלישי, שם כיכב אירווינג לצד כדורסלנים מוכרים אחרים, וביניהם שאקיל אוניל, כריס ובר, רג'י מילר, נייט רובינסון, ליסה לסלי וארון גורדון. קיירי ידוע בדעותיו הפרו-פלסטיניות, הביע בעבר תמיכה פומבית במאבק הפלסטיני נגד מדינת ישראל ופרסם ב-2021 במהלך מבצע "שומר חומות" תמונות של פיצוצי בניינים בעזה וגינה את ישראל ברשתות החברתיות באמירות כמו: "צבא ישראל יורה בפלסטינים במסגד אל אקצה", "סולידריות לעזה" ו-"חזקו את לוחמי החופש הפלסטינים". ארבעה ימים בלבד לאחר טבח ה-7 באוקטובר – ניגש אירווינג לאדם שהחזיק דגל פלסטין בידיו וחיבק אותו בהפגנתיות. קיירי גם לבש כאפייה באחת מסיבות העיתונאים בנובמבר 2023, כחודש אחרי הטבח. בחודש מאי 2024 ענד שרשרת של מפת ישראל בצבעי דגל פלסטין. אף על פי כן, בעלי דאלאס מארק קיובן אמר שקיירי אוהב ישראל והוא מעולם לא ראה אדם עם אהבה כמוהו קיירי אירווינג, ברשת החברתית פייסבוק קיירי אירווינג, ברשת החברתית אקס (טוויטר) קיירי אירווינג, ברשת החברתית אינסטגרם קיירי אירווינג, ערוץ באתר Twitch.tv פרופיל, באתר Basketball-Reference פרופיל, באתר Sports-Reference פרופיל אולימפי, באתר olympedia.org פרופיל, באתר eurobasket פרופיל, באתר פיב"א פרופיל, באתר ליגת ה-NBA פרופיל, באתר ESPN רונן גפן, מקור ראשון, ענק בין ענקים: סופרסטאר ושמו קיירי אירווינג, באתר nrg‏, 20 במרץ 2015 רועי ויינברג, ‏פיצוץ ידוע מראש: סערת קיירי וקריסת הנטס, באתר ערוץ הספורט, 4 בנובמבר 2022 במסע אחרי השורשים: אירווינג הגיע לשבט אינדיאני, באתר ONE‏, 25 באוגוסט 2018 Kyrie Irving is ready to return after wait a period Irving & Hairston Win Gold With USA U18 Team פרופיל באתר האוניברסיטה שאק בשוק: שלשות, הטבעות וקיירי אירווינג אחד, באתר ONE‏, 25 בפברואר 2012 Kyrie Irving drops career-high 41, but Cavs fall to Knicks באתר ESPN השחקן הקודם היה מייקל ג'ורדן שעשה זאת ב-1985, כשהיה מבוגר מאירווינג בכשנה טרנס רוס זכה בתחרות ההטבעות, קיירי אירווינג בשלשות, באתר וואלה, 17 בפברואר 2013 דו"ח המשחק מול יוטה ג'אז באתר ESPN 55 נקודות לאירווינג, קליבלנד גברה על פורטלנד ללא לברון, באתר וואלה, 29 בינואר 2015 אירווינג חותם על חוזה בברוקלין, באתר הקבוצה, 7 ביולי 2019 אירווינג עבר ניתוח בכתפו, באתר הנטס, 20 בפברואר 2020 ספורטסקאסטינג (sportscasting) 13 ביוני 2020 "כת שטנית" ו"גופים סודיים": קיירי גרם לסערה חדשה ב-NBA, באתר ynet, 26 בספטמבר 2021 סטטיסטיקות הטורניר של אירווינג באתר פיב"א Kyrie Irving's vegan venture: Celtics star featured in Beyond Meat ad, nbcsports.com, February 20, 2019 Beyond Meat Presents - Beyond Ambassador - Kyrie Irving - Part 2, Beyond Meat, Apr 2, 2019 אלעד זאבי, קיירי אירווינג שמר על הרצף של בלאט וקליבלנד, גולדן סטייט רותחת, באתר הארץ, 5 בדצמבר 2014 מוכר הנעליים המצטיין של ה-NBA: לברון ג'יימס, באתר כלכליסט, 19 במרץ 2015 קיירי ארווינג פרסם ברשתות סרטים שתוארו כאנטישמיים, ברוקלין גינתה, באתר ynet, 29 באוקטובר 2022 מארק קיובן לערוץ הספורט: קיירי ארווינג אוהב ישראל - ערוץ הספורט, באתר Sport5.co.il - אתר ערוץ הספורט, ‏2024-06-09